Here is a page extracted from Wikipedia that may contain CSS, HTML, and a lot of unformatted text.

Title: Falca
Content: A falca (de l'arabe < falqa "ascla") ye una maquina simpla formata por una pieza de fusta u de metal que remata en anglo diedro muit aguto. Tecnicament ye un dople plan enclinato portatil. Sirve ta fender u dividir cuerpos solidos, ta achustar u pretar un con l'atro, ta falcar-los u ta emplir bella ralla u ueco.

O funcionamiento d'a falca responde a lo mesmo prencipio que o d'o plan enclinato. Movendo-se-ne enta la dirección d'o suyo canto esmolato, a falca chenera grans fuerzas en sentito perpendicular a la direción d'o movimento. Istas son as fuerzas que s'aprofitan ta deseparar obchectos, u ta chenerar fricción y mantener a falca fixa a los obchectos con que ye en contacto.

Eixemplos mui plateros de falcas son a estral, o sincel y o clau, encara que en cheneral cualsiquier ferramienta esmolata, como lo cutiello u o tallo d'as estixeras, puet actuar como una falca.

Falca tamién ye o nombre que se da a una pieza publicitaria radiofonica. Ye decir, o que en televisión se diz popularment anuncio publicitario, en radio se diz falca publicitaria.

Referencias

Vinclos externos 

Maquinas simplas